62023TO0413_INF
Rješenje Općeg suda (drugo vijeće) od 6. kolovoza 2024. – Nordea Kiinnitysluottopankki/SRB
(predmet T-413/23) (
1
)
„Ekonomska i monetarna unija - Bankovna unija - Jedinstveni mehanizam za sanaciju kreditnih institucija i određenih investicijskih društava (SRM) - Jedinstveni fond za sanaciju (SRF) - Odluka SRB-a o izračunu ex ante doprinosa za razdoblje doprinosa 2023. - Članak 70. stavak 2. Uredbe (EU) br. 806/2014 - Očito osnovana tužba - Vremensko ograničenje učinaka rješenja”
1.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa utvrđena kao 12,5 % konačne ciljne razine – Područje primjene – Primjena u početnom razdoblju
(Uredba br. 806/2014 Europskog parlamenta i Vijeća, čl. 70. st. 2. podst. 1. i 4.)
(t. 27.)
2.
Ekonomska i monetarna politika – Ekonomska politika – Jedinstveni mehanizam za sanaciju kreditnih institucija i određenih investicijskih društava – Ex ante doprinosi u Jedinstveni fond za sanaciju (SRF) – Godišnja gornja granica ukupnog iznosa pojedinačnih doprinosa utvrđena kao 12,5 % konačne ciljne razine – Doseg – Nepremašivanje Jedinstvenog sanacijskog odbora (SRB) te gornje granice – Kriteriji za ocjenu – Dinamični pristup konačnoj ciljnoj razini
(Uredba br. 806/2014 Europskog parlamenta i Vijeća, čl. 69. st. 1. i čl. 70. st. 2. podst. 1. i 4.)
(t. 26., 28.)
Izreka
1.
Poništava se Odluka Jedinstvenog sanacijskog odbora (SRB) SRB/ES/2023/23 od 2. svibnja 2023. o izračunu ex ante doprinosa za 2023. u Jedinstveni fond za sanaciju (SRF), u dijelu koji se odnosi na društvo Nordea Kiinnitysluottopankki Oyj.
2.
Učinci odluke SRB/ES/2023/23 zadržavaju se na snazi u dijelu koji se odnosi na društvo Nordea Kiinnitysluottopankki sve dok SRB ne poduzme potrebne mjere kako bi postupio u skladu s ovim rješenjem i to u razumnom roku koji ne smije biti dulji od šest mjeseci računajući od dana pravomoćnosti ovog rješenja.
3.
3. SRB će uz vlastite troškove snositi i troškove društva Nordea Kiinnitysluottopankki.
(
1
)	SL C 321, 11. 9. 2023.